cyanic-selkie/wikianc huggingface dataset:
วิทยาลัยเทคนิคราชบุรี 2
หลักสูตรที่เปิดสอนในวิทยาลัยเทคนิคราชบุรี 2
วิทยาลัยเทคนิคราชบุรี2 ได้ร่วมมือกับทางสถานะประกอบการทางด้านโรงงานอุตสาหกรรมการต่อตัวถังรถโดยสารมาดำเนินการจัดทำหลักสูตรการเรียนการสอนทางช่างต่อตัวถังฯขึ้น โดยเปิดการเรียนการสอน ทั้งในระดับ ปวช. และระดับ ปวส. โดยในปัจจุบันทางวิทยาลัยเทคนิคราชบุรี2 ได้ดำเนินการเปิดการเรียนการสอนดังนี้
มารือ (เติร์กเมนิสถาน)
มารือ (Mary) เป็นเมืองหลวงของจังหวัดมารี ประเทศเติร์กเมนิสถาน ตั้งอยู่ที่จุดพิกัด 37.6°N, 61.83333°W ตั้งอยู่ในโอเอซิส ในทะเลทรายการากุม บนฝั่งแม่น้ำมูร์กาบ ในปี ค.ศ. 2009 มีประชากร 123,000 คน
เดิมที่เป็นที่อยู่อาศัยของชนพื้นเมืองมารู เป็นเมืองสำคัญของราชอาณาจักรเก่าแก่หลายสมัย ตกอยู่ใต้การปกครองของชาวอาหรับในคริสต์ศตวรรษที่ 7-9 ต่อมาเป็นศูนย์กลางการศึกษาศาสนาอิสลาม ตกอยู่ใต้การปกครองของพวกเติร์กในคริสต์ศตวรรษที่ 11 และถูกพวกมองโกลบุกทำลายใน ค.ศ. 1221 รัสเซียได้เข้ายึดครองใน ค.ศ. 1884
ปืนกล
ปืนกล เป็นปืนที่ทำการยิงกระสุนออกไปพร้อมทั้งบรรจุกระสุนนัดต่อไปเข้ามาในรังเพลิงตามวงรอบการทำงานจนกว่าพลยิงจะเลิกเหนี่ยวไกหรือเมื่อกระสุนหมด
ไทระ โนะ โทกูโกะ
ไทระ โนะ โทกูโกะ (平 徳子 (Taira no Tokuko); ค.ศ. 1155 – 25 มกราคม ค.ศ. 1214) ภายหลังมีพระนามว่า เค็นเรมงอิง (建礼門院 (Kenreimon-in)) เป็นพระธิดาในไทระ โนะ คิโยโมริกับไทระ โนะ โทกิโกะ พระองค์เป็นพระมเหสีและจักรพรรดินีของจักรวรรดิทากากูระ
โทกูโกะเป็นบุคคลเดียวที่รอดชีวิตจากยุทธนาวีที่ดันโนะอุระ
ชีวิตทของพระองค์กลายเป็นเนื้อเรื่องน่าติดตามทั้งในประวัตศาสตร์และวรรณกรรม
ประวัติ
ช่วงวัยเยาว์ของโทะกุโกะนั้นเป็นช่วงเวลาที่คิโยโมริผู้เป็นบิดากำลังเรืองอำนาจอยู่ในราชสำนักเมืองเฮอัง เมื่อค.ศ. 1171 โทะกุโกะอายุสิบหกปีกลายเป็นพระธิดาบุญธรรมของอดีต จักรพรรดิโกะ-ชิระกะวะ และเข้าถวายตัวเป็นพระชายาในพระ จักรพรรดิทะกะกุระ พระราชโอรสองค์ที่ 4 ของอดีตจักรพรรดิโกะ-ชิระกะวะ (ซึ่งพระจักรพรรดิทะกะกุระมีศักดิ์เป็นลูกพี่ลูกน้องของโทะกุโกะ พระมารดาของจักรพรรดิคือชิเงะโกะเป็นน้องสาวของโทะกิโกะ ซึ่งเป็นมารดาของโทะกุโกะ) เพื่อเสริมอำนาจของตระกูลไทระ และในค.ศ. 1172 ได้รับการแต่งตั้งให้เป็น ชูงู หรือพระจักรพรรดินี ในค.ศ. 1178 พระจักรพรรดินีโทะกุโกะประสูติพระโอรสองค์แรกแก่พระจักรพรรดิทะกะกุระ พระนามว่า องค์ชายโทะกิฮิโตะ
ในค.ศ. 1180 คิโยโมริผู้เป็นบิดาได้บังคับให้พระจักรพรรดิทะกะกุระสละราชสมบัติ แล้วยกองค์ชายโทะกิฮิโตะพระชนมายุเพียงสองพระชันษาขึ้นเป็นพระจักรพรรดิพระองค์ใหม่ คือ พระจักรพรรดิอันโตะกุ พระจักรพรรดินีโทะกุโกะจึงเลื่อนตำแหน่งเป็น โคไตโง หรือพระพันปี มีพระนามตามตำหนักที่ประทับว่า เคนเรมง-อิน (建礼門院) ปีต่อมาค.ศ. 1181 พระสวามีอดีตพระจักรพรรดิทะกะกุระสวรรคตลง และในปีเดียวกันคิโยโมริผู้เป็นบิดาก็ถึงแก่อสัญกรรมลงเช่นกัน
ต่อมาเกิดสงครามเก็มเป มินะโมะโตะ โนะ โยะชินะกะ ยกทัพเข้ายึดนครเฮอังในค.ศ. 1183 พระพันปีโทะกุโกะจึงเสด็จหนีไปพร้อมกับพระจักรพรรดิอันโตะกุพระโอรสและสมาชิกตระกูลไทระคนอื่นๆ ไปประทับที่เมืองยะชิมะ (ปัจจุบันคือเมืองทะกะมะซึ จังหวัดคะงะวะ) ในปีต่อมาค.ศ. 1185 มินะโมะโตะ โนะ โยะชิสึเนะ เข้าบุกยึดเมืองยะชิมะได้ ทำให้บรรดาสมาชิกตระกูลไทระต้องหลบหนีอีกครั้งโดยลงเรือแล่นไปยังทะเลตะวันตก โยะชิซึเนะยกทัพเรือติดตามไป จนเข้าต่อสู้กันในยุทธนาวีที่ดันโนะอุระ ซึ่งตระกูลไทระพ่ายแพ้ราบคาบ สมาชิกตระกูลไทระทั้งหลายต่างพากันกระโดดลงทะเลเสียชีวิตเพื่อหนีความพ่ายแพ้ นางโทะกิโกะผู้เป็นมารดาได้อุ้มพระจักรพรรดิอังโตะกุกระโดดลงทะเลสวรรคตไปพร้อมกับของวิเศษสามอย่างอันเป็นสัญลักษณ์ของพระจักรพรรดิ ส่วนพระพันปีโทะกุโกะก็ได้กระโดดลงทะเลไปเช่นกัน แต่ผมที่ยาวสยายของพระนางไปติดกับคราดของชาวประมง จึงทรงได้รับการช่วยเหลือขึ้นมา
แหล่งข้อมูลอื่น
11551214
กลศาสตร์เมทริกซ์
กลศาสตร์เมทริกซ์ (Matrix mechanics) เป็นวิธีการที่คิดค้นโดย แวร์เนอร์ ไฮเซนแบร์ก (Werner Heisenberg), แมกซ์ บอร์น (Max Born), และ ปาสควาล จอร์ดาน (Pascual Jordan) เมื่อ ค.ศ. 1925 เพื่อมาใช้อธิบายกลศาสตร์ควอนตัม
กลศาสตร์เมทริกซ์ มีที่มาจากการค้นพบว่า ตำแหน่งและโมเมนตัมของอนุภาค แทนด้วยสัญลักษณ์ X(t) และ P(t) ตามลำดับ สามารถเขียนอยู่ในรูปเมทริกซ์ ไม่จำกัด (infinite matrix) X และ P โดยที่ตัวเลขในเมทริกซ์ X_{nm} และ P_{nm} แทนกรณีที่อนุภาคในวงโคจร m ปลดปล่อยโฟตอนและย้ายไปอยู่ในวงโคจร n
กลศาสตร์เมทริกซ์ได้รับการพิสูจน์ภายหลังว่าสมมูลกับสมการของชเรอดิงเงอร์
พัฒนาการของกลศาสตร์เมทริกซ์
ในปี ค.ศ. 1925 แวร์เนอร์ ไฮเซนแบร์ก (Werner Heisenberg), แมกซ์ บอร์น (Max Born), และปาสควาล จอร์ดาน (Pascual Jordan) ได้คิดค้นกลศาสตร์เมทริกซ์ขึ้นเพื่อเป็นตัวแทนของกลศาสตร์ควอนตัม
ความศักดิ์สิทธิ์ที่เฮลโกลันด์
""มันเป็นเวลาประมาณตีสามในคืนหนึ่ง เมื่อผลสุดท้ายของการคำนวณก่อนที่จะเสร็จสิ้นลงของผม ตอนแรกผมเกิดความสั่นสะท้านอย่างลึกซึ้ง. ผมตื่นเต้นมากที่ผมไม่สามารถคิดถึงการนอนหลับของผมในคืนนั้นลงได้ ดังนั้นผมจึงออกจากบ้านและปีนขึ้นไปนั่งบนโขดหินเพื่อรอคอยพระอาทิตย์ขึ้นบนด้านบนสุดของก้อนหินก้อนหนึ่ง ""
สามเอกสารวิจัยขั้นมูลฐาน
หลังจากที่ไฮเซนแบร์กกลับไปที่ก็อททิงเง็น, เขาได้แสดงให้ โวล์ฟกัง เพาลี (Wolfgang Pauli) เห็นการคำนวณของเขา, ที่ได้แสดงความคิดเห็นไว้เมื่อถึงจุดหนึ่ง ""Everything is still vague and unclear to me, but it seems as if the electrons will no more move on orbits.""
""ทุกอย่างยังคงคลุมเครือและไม่ชัดเจนกับผม แต่ดูเหมือนว่าอิเล็กตรอนจะไม่ย้ายวงโคจร""
9 กรกฎาคม ไฮเซนเบิร์กได้มอบสิ่งที่เหมือนกับเอกสารงานวิจัยเกี่ยวกับการคำนวณของเขาให้แก่แมกซ์ บอร์น, และกล่าวว่า, " ... เขาเขียนเอกสารงานวิจัยนั้นอย่างบ้าคลั่งและไม่กล้าที่จะส่งไปลงตีพิมพ์และกล่าวว่าบอร์นควรอ่านมันและแนะนำเขาเกี่ยวกับมัน ... " ก่อนที่จะมีการตีพิมพ์  ไฮเซนเบิร์กกล่าวแล้วออกไป, ในขณะที่บอร์นกำลังนั่งวิเคราะห์เอกสารนั้นอยู่
ซังคท์โมริทซ์
ซังคท์โมริทซ์ (Sankt Moritz) หรือ ซันเมารีซิโอ (San Maurizio) (ชื่อย่อ: St. Moritz) เป็นเมืองสกีรีสอร์ทในเทือกเขาแอลป์ ตั้งอยู่ในรัฐเกราบึนเดินทางตะวันออกเฉียงใต้ของประเทศสวิตเซอร์แลนด์ ไม่ไกลจากพรมแดนประเทศอิตาลี ตั้งอยู่ ณ ระดับความสูง 1,800 เมตรเหนือระดับน้ำทะเล ถือเป็นหนึ่งในแหล่งสกีรีสอร์ทที่หรูหราที่สุดในสวิตเซอร์แลนด์ ในแต่ละปีมีผู้มาเยือนเมืองนี้นับล้านคน ซังคท์โมริทซ์เคยใช้เป็นสถานที่จัดโอลิมปิกฤดูหนาวในปี ค.ศ. 1928 และ 1948 ประชากรท้องถิ่นร้อยละ 59 พูดภาษาเยอรมันเป็นภาษาหลัก รองลงมาร้อยละ 22 พูดภาษาอิตาลี
ประวัติ
ซังคท์โมริทซ์ได้เริ่มเป็นแหล่งท่องเที่ยวด้านสกีในปีค.ศ. 1864 เริ่มจากการที่ผู้บุกเบิกโรงแรมพาเลชโฮเทล นายกัสปาร์ บัดรุทท์ (Caspar Badrutt) ชาวสวิส ได้เชิญแขกชาวอังกฤษสี่คนที่กำลังพักโรงแรมของเขาในฤดูร้อนให้กลับมาเยี่ยมที่นี่ในฤดูหนาว โดยคำพูดที่ว่า "แม้จะเป็นฤดูหนาว แต่ก็เป็นฤดูหนาวที่สดใส มีแสงอาทิตย์สาดส่อง" หากคำพูดของเขาผิดหรือแขกไม่พอใจบรรยกาศแล้ว เขายินดีออกค่าเดินทางไปกลับลอนดอน แต่ถ้าหากแขกถูกใจ เขายินดีให้แขกพักได้นานเท่าที่ต้องการ ตั้งแต่นั้นมา อุตสาหกรรมการท่องเที่ยวในหมู่บ้านนี้ก็บูมขึ้น และยังรวมไปถึงอุตสาหกรรมการท่องเที่ยวในเทือกเขาแอลป์ทั้งหมดด้วย
ซังคท์โมริทซ์เติบโตอย่างรวดเร็วในปลายศตวรรษที่ 19 ไฟฟ้าส่องสว่างแห่งแรกในประเทศสวิตเซอร์แลนด์ถูกติดตั้งในปี ค.ศ. 1878 ที่โรงแรมคูล์ม (Kulm Hotel) การแข่งขันสเก็ตน้ำแข็งชิงแชมป์ยุโรปครั้งแรกถูกจัดขึ้นที่นี่ในปี ค.ศ. 1882 กอล์ฟทัวร์นามนต์ครั้งแรกในเทือกเขาแอลป์ถูกจัดขึ้นที่นี่ในปี ค.ศ. 1889 ซังคท์โมริทซ์ยังเป็นหมู่บ้านแรกในเทือกเขาแอลป์ที่มีรถรางไฟฟ้าให้บริการ โรงเรียนสอนเล่นสกีแห่งแรกในประเทศถูกเปิดขึ้นที่นี่ในปี ค.ศ. 1929
นอกจากแหล่งกิจกรรมด้านสกีแล้ว ที่โบสถ์ซังค์เมาริทีอุส (Saint Mauritius) ในเมืองนี้ยังมีบ่อน้ำพุร้อนธรรมชาติตั้งอยู่ ในอดีตมีกษัตริย์และพระราชวงศ์มากมายเดินทางมายังน้ำพุร้อนแห่งนี้ด้วยความเชื่อว่าสามารถบำบัดโรคได้
ไนเจล เรโอ-โคเกอร์
ไนเจล เรโอ-โคเกอร์ (Nigel Reo-Coker) เกิดเมื่อวันที่ 14 พฤษภาคม ค.ศ. 1984 เป็นนักฟุตบอลชาวอังกฤษเชื้อสายเซียร์ราลีโอน เกิดในกรุงลอนดอน เคยเล่นให้กับสโมสรฟุตบอลโบลตันวอนเดอเรอส์ โดยเขาถนัดในตำแหน่งกองกลาง
แหล่งข้อมูลอื่น
1984
วันสิ้นโลกนี้ทำอะไร ยุ่งหรือเปล่า มาช่วยเราได้ไหม
วันสิ้นโลกนี้ทำอะไร ยุ่งหรือเปล่า มาช่วยเราได้ไหม (終末なにしてますか？　忙しいですか？　救ってもらっていいですか？ (Shūmatsu Nani Shitemasu ka? Isogashii Desu ka? Sukutte Moratte Ii Desu ka?)) หรือ เวิลด์เอนด์ (WorldEnd) หรือชื่อย่อว่า SukaSuka เป็นชุดไลต์โนเวลโดย Akira Kareno และภาพโดย Ue จัดพิมพ์โดยสำนักพิมพ์คะโดะกะวะ ในชุด Kadokawa Sneaker Bunko เมื่อวันที่ 1 พฤศจิกายน 2014 และเล่มที่ 5 ซึ่งเป็นเล่มสุดท้าย ออกวางตลาดในเดือนเมษายน 2016 และภาคต่อ Shūmatsu Nani Shitemasu ka? Mō Ichido dake, Aemasu ka? (終末なにしてますか? もう一度だけ、会えますか?) หรือ SukaMoka วางขายในเดือนเมษายน 2016
โซเฟีย ยาเกียลลองกา
โซเฟีย ยาเกียลลองกา แห่งโปแลนด์ (Zofia Jagiellonka) พระองค์ทรงเป็นพระราชินี และยังทรงเป็นอีกหนึ่งสมาชิกของราชวงศ์ยาเกียลลอง พระองค์ทรงเป็นเหลนสาวของจักรพรรดิซีกิสมุนด์แห่งจักรวรรดิโรมันอันศักดิ์สิทธิ์ และได้รับตำแหน่งมาร์เกรฟีนแห่งบรันเดินบวร์ค-อันส์บัคกับบรันเดินบวร์ค-คูล์มบัค พระองค์ทรงได้รับศีลล้างบาปจากจอห์น กุซชอเชสสกี, บาทหลวงแห่งกรากุฟ แต่ว่าไม่มีใครทราบในเรื่องการอบรบหรือการศึกษาของพระองค์
บิสกิต
บิสกิต (biscuit, /ˈbɪskɪt/ ) เป็นคำที่ใช้เรียกขนมอบชนิดต่าง ๆ โดยทั่วไปจะเป็นผลิตภัณฑ์อาหารที่ทำจากแป้งประกอบอาหาร คำดังกล่าวใช้กับผลิตภัณฑ์สองชนิดที่ไม่เหมือนกันในอเมริกาเหนือ เครือจักรภพแห่งประชาชาติ และยุโรป
เซต (เทพ)
เซต (Set) หรือ เซท (Seth) เป็นเทพแห่งความแห้งแล้ง พายุ ทะเลทราย ความวุ่นวาย ชั่วร้าย โหดเหี้ยม และสิ่งที่ไม่ดี เซตเป็นลูกคนที่ 3 ของเทพีนัต เซตอิจฉาเทพโอไซริสผู้พี่ จึงคิดกำจัดโอไซริสเพื่อเป็นฟาโรห์แทน หลังจากโอไซริสกลับจากการประพาสต้น เซตได้จัดงานฉลองครั้งใหญ่และให้ลูกน้องปลอมตัวเป็นคณะละครสัตว์ ได้นำหีบมาใบหนึ่ง และเซตประกาศว่าเป็นหีบที่เทพราประทานใครเข้าไปได้คือผู้มีบุญญาธิการ แต่หีบทำโดยราชินีอาโส มเหสีของเซต ที่ลงตัวกับโอไซริส พอโอไซริสเข้าไปทหารของราชินีอาโสก็หั่นหีบเป็นชิ้น ๆ และนำโลงไปลอยอังคาร จากนั้นเซตก็แกล้งทำเป็นโดนอาโสหลอก จึงประหารอาโสพร้อมกับกบฏ ทั้งหมดเป็นไปตามแผนของเซต เซตปลดไอซิสออกจากตำแหน่งมเหสี และ ได้อภิเสกสมรสกับเทพีเนฟทิส พอเทพฮอรัสรู้ความจริงก็มาสู้กับเซต เซตกัดฮอรัสจนตาซ้ายหมองมัว แต่ฮอรัสก็ฆ่าเซตสำเร็จ
รูปร่าง
เซตมีตัวเป็นคน หน้าเป็นสัตว์น่าเกลียด เช่น หนู บ้างก็ว่าเป็นหมาป่าตัวสีขาวตาแดง เซตได้รับการยกย่องว่าเป็นเทพสงคราม ในสมัยฟาโรห์ เซติ
ศ็อรอะฮ์
ศ็อรอะฮ์ (صرعة) เป็นหมู่บ้านอาหรับปาเลสไตน์ที่อยู่ห่างจากเยรูซาเลมทางตะวันตก 25 กิโลเมตร โดยถูกทอดทิ้งในสงคราม ค.ศ. 1948 นักภูมิศาสตร์ในอดีตรู้จักพื้นที่นี้ในปัจจุบันจากเมืองโศราห์ในพระคัมภีร์ เมืองนี้ตั้งอยู่เหนือน้ำทะเลประมาณ 1150 ft และตั้งอยู่บนเนินเขา
เซต (เทพ)
ตำนานอื่น ๆ ของเซต
มักเกี่ยวข้องกับ อุปราคา
ลุยจี ดี มาโย
ลุยจี ดี มาโย (Luigi Di Maio; เกิด 6 กรกฎาคม ค.ศ. 1986) เป็นนักการเมืองชาวอิตาลีที่ทำหน้าที่เป็นรัฐมนตรีว่าการกระทรวงการต่างประเทศตั้งแต่วันที่ 5 กันยายน ค.ศ. 2019 ก่อนหน้านี้เขาเคยดำรงตำแหน่งรองนายกรัฐมนตรีอิตาลีและรัฐมนตรีว่าการกระทรวงการพัฒนาเศรษฐกิจแรงงานและนโยบายสังคมตั้งแต่ปี ค.ศ. 2018 ถึง ค.ศ. 2019
พริ้ว วิริยะพานิช
พริ้ว วิริยะพานิช เกิดวันอาทิตย์ที่ 25 มิถุนายน พ.ศ. 2532 เข้าวงการจากผลงานละครเรื่องแรก ใจสู้มุ่งสู่ฝัน ทางช่อง7 ในปี2551 และได้รับบทนักแสดงนำหญิงจากภาพยนตร์เรื่องแรก บางระจัน 2 (ภาพยนตร์) โดยผู้กำกับ ธนิตย์ จิตนุกูล ในปี 2553 (25 มีนาคม 2553)
อ้างอิง
บางระจัน2. พริ้ว-กิ๊ก ชิมลาง.
พระเจ้าบรมวงศ์เธอ กรมหมื่นอุดมรัตนราษี
พระเจ้าบรมวงศ์เธอ กรมหมื่นอุดมรัตนราษี (26 ตุลาคม พ.ศ. 2363 - 26 มกราคม พ.ศ. 2409) เป็นพระราชโอรสในพระบาทสมเด็จพระนั่งเกล้าเจ้าอยู่หัว ประสูติแต่เจ้าจอมมารดาพึ่ง ประสูติเมื่อวันที่ 26 ตุลาคม พ.ศ. 2363
พระเจ้าบรมวงศ์เธอ กรมหมื่นอุดมรัตนราษี มีพระนามเดิมว่าหม่อมเจ้าอรรณพ (บางแห่งสะกดว่าอรนพ) เป็นพระราชโอรสที่พระบาทสมเด็จพระนั่งเกล้าเจ้าอยู่หัวมีพระราชประสงค์จะให้สืบต่อราชสมบัติ ซึ่งครั้งหนึ่งมีพระราชประสงค์จะมอบสัญลักษณ์แห่งการสืบราชบัลลังก์ คือพระประคำทองคำของพระบาทสมเด็จพระพุทธยอดฟ้าจุฬาโลกมหาราช แต่ก็เกิดการหยิบผิดหรือสับเปลี่ยน นำพระประคำองค์ปลอมไปถวาย ว่ากันว่าเป็นลางให้พระองค์เจ้าอรรณพต้องพลาดจากราชบัลลังก์ไป ซึ่งเรื่องนี้ก็ได้มีบันทึกไว้ดังนี้
"ในวันอังคาร เดือน 11 ขึ้น 6 ค่ำนั้น มีรับสั่งให้ภูษามาลาเชิญหีบพระเครื่องมาถวาย แล้วทรงเลือกพระประคำทองสาย 1  อันเป็นของพระบาทสมเด็จ ฯ พระพุทธยอดฟ้าจุฬาโลก (พระประคำทองสายนี้ เมื่อพระบาทสมเด็จ ฯ พระนั่งเกล้าเจ้าอยู่หัวจะสวรรคต จะพระราชทานพระเจ้าลูกยาเธอ พระองค์เจ้าอรรณพ ซึ่งได้เป็นกรมหมื่นอุดมรัตนราศีในรัชกาลที่ 4 แต่บังเอิญเจ้าพนักงานหยิบผิดสาย กรมหมื่นอุดมไม่ได้ไป  จึงถือว่าเป็นของสิริมงคลสำหรับแต่ผู้มีบุญญาภินิหาร) กับพระธำมรงค์เพ็ชร์องค์ 1 ให้พระราชโกษา (ชื่อ จัน ในรัชกาลที่ 5 เป็นพระยา เป็นบิดาพระยาอุทัยธรรม (หรุ่น วัชโรทัย)) เชิญตามเสด็จพระเจ้าลูกเธอ พระองค์เจ้าหญิงโสมาวดี ไปพระราชทานสมเด็จเจ้าลูกยาเธอเจ้าฟ้า ฯ กรมขุนพินิตประชานาถ พระองค์เจ้าหญิงโสมาวดีเสด็จออกมาทูลกรมหลวงวงศาธิราชสนิท   และบอกให้เจ้าพระยาศรีสุริยวงศ  ซึ่งพร้อมกันอยู่ที่ท้องพระโรงพระที่นั่งอนันตสมาคม ให้ทราบตามกระแสรับสั่ง กรมหลวงวงศาธิราชสนิทและเจ้าพระยาศรีสุริยวงศ ก็ไปยังพระตำหนักสวนกุหลาบ   ด้วยเวลานั้นปิดความไม่ให้สมเด็จพระเจ้าลูกยาเธอ ฯทรงทราบว่าสมเด็จพระบรมชนกนาถประชวรพระอาการมาก เจ้าพระยาศรีสุริยวงศ จึงแนะพระองค์เจ้าหญิงโสมาวดีให้ทูลสมเด็จพระเจ้าลูกยาเธอ ฯ ว่าของทั้ง 2 สิ่งนั้นพระราชทานเป็นของขวัญ โดยทรงยินดีที่ได้ทรงทราบว่าพระอาการ ที่ประชวรค่อยคลายขึ้นเมื่อพระองค์เจ้าหญิงโสมาวดีไปทูล สมเด็จพระเจ้าลูกยาเธอฯ ดำรัสถามว่า ของขวัญเหตุใดจึงพระราชทานพระประคำ พระบาทสมเด็จ ฯ พระพุทธยอดฟ้าจุฬาโลกด้วย แต่ก็ไม่มีผู้ใดทูลตอบว่ากระไร เมื่อถวายสิ่งของแล้วต่างก็กลับมา"
ในวันที่ 1 สิงหาคม พ.ศ. 2394 พระบาทสมเด็จพระจอมเกล้าเจ้าอยู่หัวโปรดเกล้าฯ สถาปนาเป็น กรมหมื่นอุดมรัตนราศี และในวันที่ 15 กรกฎาคม พ.ศ. 2454 พระบาทสมเด็จพระมงกุฎเกล้าเจ้าอยู่หัวโปรดให้ใช้คำนำพระนามว่าพระเจ้าบรมวงษ์เธอ
พระเจ้าบรมวงศ์เธอ กรมหมื่นอุดมรัตนราษี สิ้นพระชนม์ด้วยพระโรคเป็นง่อย เมื่อวันที่ 26 มกราคม พ.ศ. 2409
พระองค์ทรงเป็นต้นราชสกุลอรรณพ ทรงมีพระโอรสพระธิดาดังนี้
1.หม่อมเจ้าใหญ่ อรรณพ (พระราชทานเพลิง ณ วัดราชสิทธาราม พ.ศ. 2406)
2.หม่อมเจ้าเกียรติคุณ อรรณพ (สิ้นชีพิตักษัยเมื่อวันที่ 25 กุมภาพันธ์ พ.ศ. 2438)
3.หม่อมเจ้าพรประสิทธิ์ อรรณพ (ประสูติ พ.ศ. 2430 สิ้นชีพิตักษัยเมื่อวันที่ 3 มีนาคม พ.ศ. 2443 พระราชทานเพลิง ณ วัดสระเกศ เมื่อวันที่ 28 เมษายน พ.ศ. 2444)
4.หม่อมเจ้าอมรอำนวยวงศ์ อรรณพ (ประสูติ พ.ศ. 2410 สิ้นชีพิตักษัยเมื่อวันที่ 10 พฤศจิกายน พ.ศ. 2452 พระราชทานเพลิง พ.ศ. 2455) ทรงเสกสมรสกับหม่อมศิลา อรรณพ ณ อยุธยา มีธิดา คือ หม่อมราชวงศ์หญิงเลื่อน อรรณพ
5.หม่อมเจ้าหญิงจริตอัปสร อรรณพ หรือ หม่อมเจ้าหญิงอัปศร บางแห่งว่าชื่อหม่อมเจ้าหญิงอักษร
6.หม่อมเจ้าเจตกูล อรรณพ (พระราชทานเพลิง ณ วัดตรีทศเทพ เมื่อวันที่ 22 ธันวาคม พ.ศ. 2445)
มหาวิทยาลัยนอร์ทเวสเทิร์น
มหาวิทยาลัยนอร์ทเวสเทิร์น (Northwestern University หรือเรียกโดยย่อว่า NU) เป็นมหาวิทยาลัยเอกชนในสหรัฐอเมริกา ตั้งอยู่ที่เมืองเอแวนสตัน และเมืองชิคาโก ในรัฐอิลลินอย มหาวิทยาลัยก่อตั้งในปี พ.ศ. 2394 (ค.ศ. 1851) ในปัจจุบัน (พ.ศ. 2548) มีนักศึกษาประมาณ 15,000 คน เป็นนักศึกษาในระดับปริญญาตรีประมาณ 8,000 คน วิทยาเขตหลักที่อยู่ที่เมืองอีแวนสตัน มีพื้นที่กว่า 970,000 ตร.ม. (240 เอเคอร์) ตั้งอยู่บริเวณ ทะเลสาบมิชิแกน สีประจำมหาวิทยาลัยคือ สีม่วง มหาวิทยาลัยนอร์ทเวสเทิร์น มีชื่อเสียงในหลายด้าน ซึ่งรวมถึง บริหารธุรกิจ นิติศาสตร์ แพทยศาสตร์ นิเทศศาสตร์ เคมี เศรษฐศาสตร์ ครุศาสตร์ สังคมสงเคราะห์ วารสารศาสตร์ และดนตรี โดยได้รับการจัดอันดับให้เป็นมหาวิทยาลัยชั้นนำ Top 20 ของสหรัฐอเมริกา และเป็นมหาวิทยาลัยชั้นนำ Top 30 ของโลก จากนิตยสารด้านการศึกษาที่สำคัญเช่น U.S. News & World Report, Times Higher Education และ Academic Ranking of World Universities
จรัญประกันภัย
บริษัท จรัญประกันภัย จำกัด (มหาชน) (CHARAN INSURANCE PUBLIC COMPANY LIMITED ชื่อย่อ:CHARAN) เดิมชื่อ “บริษัท ซุ่นเฮงหลีประกันภัย จำกัด”  ก่อตั้งขึ้น เมื่อวันที่ 10 พฤศจิกายน 2492 เพื่อดำเนินธุรกิจรับประกันวินาศภัยทุกประเภท ได้แก่ การประกันอัคคีภัย การประกันภัยทางทะเลและขนส่ง การประกันภัยเบ็ดเตล็ด และการประกันภัยรถยนต์
ลักษณะธุรกิจ
บริษัท จรัญประกันภัย จำกัด (มหาชน) ประกอบธุรกิจหลัก แบ่งได้เป็น 2 ส่วน ดังต่อไปนี้
ด้านการรับประกันภัย
ธุรกิจหลักของบริษัทฯ คือ รับประกันวินาศภัยทุกประเภท โดยแบ่งเป็น บริษัทฯ ดำเนินธุรกิจรับประกันวินาศภัยตามประเภทการรับประกันภัยหลัก 4 ประเภท ได้แก่
ด้านการลงทุน
บริษัทประกันวินาศภัยสามารถนำเงินสดคงเหลือไปลงทุนหรือแสวงหาผลตอบแทน เพื่อเป็นรายได้สำคัญอีกทางหนึ่งให้แก่บริษัทฯ โดยการเลือกลงทุนต้องพิจารณาให้เหมาะสมกับระดับความเสี่ยงที่บริษัทฯ ยอมรับได้ และมีสภาพคล่องในการเปลี่ยนสินทรัพย์ลงทุนเป็นเงินสดสำหรับส่วนที่บริษัทฯต้องใช้ในอนาคตอย่างเพียงพอ พร้อมทั้งต้องปฏิบัติตามประเภท สัดส่วน และเงื่อนไขที่กฎหมายกำหนดอย่างเคร่งครัด ภายใต้ข้อกำหนดว่าด้วยการลงทุนตามประกาศคณะกรรมการกำกับและส่งเสริมการประกอบธุรกิจประกันภัย เรื่อง การลงทุนประกอบธุรกิจอื่นของบริษัทประกันวินาศภัย (ฉบับที่ 2) พ.ศ. 2558 การให้กู้ยืมเงิน การลงทุนในหลักทรัพย์ ตั๋วแลกเงิน พันธบัตร หุ้นสามัญ หุ้นกู้ รวมทั้งการฝากเงินในธนาคาร
สโมสรฟุตบอลภูเก็ต อันดามัน
สโมสรฟุตบอลภูเก็ต อันดามัน เป็นสโมสรฟุตบอลอาชีพในประเทศไทย โดยเป็นสโมสรตัวแทนจากจังหวัดภูเก็ต ปัจจุบันเล่นในไทยลีก 3 โซนภาคใต้
ประวัติ
ป่าตอง ซิตี้ ได้ส่งทีมเข้าร่วมการแข่งขันไทยแลนด์ อเมเจอร์ลีก ฤดูกาล 2562 โดยมีวลิต จิตบุญชื่น เป็นหัวหน้าผู้ฝึกสอน ป่าตอง ซิตี้ ได้ตำแหน่งชนะเลิศโซนภาคใต้ตอนบน หลังจากที่สามารถเอาชนะพังงา ยูไนเต็ดได้ 2–0 และเข้าชิงชนะเลิศโซนภาคใต้กับสงขลา แต่สงขลาเป็นฝ่ายชนะด้วยการดวลลูกโทษ 0–2 ทำให้ป่าตอง ซิตี้ได้เพียงรองชนะเลิศเท่านั้น แต่ยังได้สิทธิ์เลื่อนชั้นสู่ไทยลีก 4 ฤดูกาล 2563
ในภายหลังสมาคมกีฬาฟุตบอลแห่งประเทศไทยฯ ได้มีการยุบไทยลีก 3 และไทยลีก 4 เข้าด้วยกัน ทางสโมสรจึงได้เลื่อนชั้นสู่ไทยลีก 3 ฤดูกาล 2563–64 โซนภาคใต้
นายกเทศมนตรี (ประเทศไทย)
ในประเทศไทย นายกเทศมนตรี มาจากการปกครองที่มีต่อจากการปกครองแบบเทศาภิบาล ซึ่งพระบาทสมเด็จพระปกเกล้าเจ้าอยู่หัว รัชกาลที่ ๗ เป็นผู้ตราขึ้น หน้าที่หลักของนายกเทศมนตรี ก็คือ นายกเทศมนตรีจะมี   การปกครองแบบพิเศษ   (ซึ่งมิใช่การปกครองแบบท้องถิ่น หรือในรูปแบบที่เรียกว่าอำเภอ หรือที่ว่าการอำเภอ  หรือสภาตำบล กำนัน หรือ ผู้ใหญ่บ้าน  ซึ่งเรียกว่าการปกครองร่วมแบบท้องถิ่น)
สโมสรฟุตบอลภูเก็ต อันดามัน
ประวัติ
ต่อมาในวันที่ 18 กรกฎาคม 2564 นายชยพล ออกแถลงการณ์ผ่านทางเฟซบุ๊กส่วนตัว ขอประกาศยุติการทำทีม หลังจากที่ไม่สามารถนำพาทีมต่อไปได้ และในวันที่ 12 สิงหาคม 2564 สโมสรฟุตบอลภูเก็ต อันดามัน สโมสรจากไทยแลนด์ อเมเจอร์ลีก ภายใต้การนำของนายธรรมวรรธ วงศ์เจริญยศ นายกสมาคมกีฬาแห่งจังหวัดภูเก็ต ได้ทำการตกลงซื้อหุ้นจากสโมสรฟุตบอลป่าตอง ซิตี้ อย่างเป็นทางการ
นายกเทศมนตรี (ประเทศไทย)
การปกครองแบบพิเศษ
การปกครองแบบพิเศษ คือการปกครองแบบเทศมนตรี คือมีนายกเทศมนตรีในการปกครองซึ่งคำว่าการปกครองพิเศษ ที่มีที่มาจากเขตปกครองพิเศษ เช่น เทศบาลเมืองพัทยา หรือเทศบาลจังหวัดพัทยา (พิเศษ) ซึ่งเป็นการให้ใช้ความเป็นการเรียกว่าการปกครองแบบพิเศษ โดยการจัดระบบเป็นรูปแบบกึ่งรัฐพิเศษ (โดยรัฐอนุญาตให้เทศบาลเมืองพัทยาที่เดียว) แต่ในปัจจุบันนี้ การปกครองในรูปแบบเทศมนตรีโดยมีนายกเทศมนตรีเป็นผู้บริหารงานภายในพื้นที่และบริหารงานในท้องที่ตำบลนั้นๆ  งานหลักของนายกเทศมนตรีที่ต้องปฏิบัตินั่นก็คือ  ดูแลเรื่องความสะอาด ถนน ความสะอาดชุมชนตำบล  งานบำรุง งานซ่อมแซม ควบคุมกองงานซ่อมแซมรักษา   ดูแลรักษาสาธารณูปโภค งานสุขาภิบาล (ขยะมูลฝอย) รวมไปถึงการดูแลในเรื่องสวัสดิการประชาชน (ความช่วยเหลือด้านข้อมูลทะเบียนราษฎร์) (ตามอย่างรูปแบบเดียวกับก.ท.ม) (มิเกี่ยวกับการพัฒนาปกครองท้องถิ่น)
สโมสรฟุตบอลภูเก็ต อันดามัน
ประวัติ
ในฤดูกาล 2565–66 สโมสรฟุตบอลป่าตอง ซิตี้ ได้เปลี่ยนชื่อเป็นสโมสรฟุตบอลภูเก็ต อันดามัน
นายกเทศมนตรี (ประเทศไทย)
การปกครองแบบท้องถิ่น
การปกครองท้องถิ่น คือ การปกครองแบบในรูปแบบการพัฒนาตามระบบทั่วไป ทั้งในรูปแบบดำเนินการพัฒนาทางด้านสังคม วางรากฐานพัฒนาสังคม และสาธารณูปโภคต่างๆทั่วไปให้กับประชาชน  ซึ่งแบ่งการปกครองแบบท้องถิ่นได้ดังนี้ และในส่วนของการปกครองดูแลระบบท้องถิ่น จะแบ่งแยกกับการปกครองแบบในระบบพิเศษ (มิรวมกัน) และจะมีการปกครองในรูปแบบที่ไม่เหมือนกัน ซึ่งจะมีการเรียกการปกครองได้ใน 2 รูปแบบดังที่กล่าวไว้ข้างต้น คือ การปกครองแบบท้องถิ่น และการปกครองแบบพิเศษเป็นต้น
วุฒิเลิศ แห่ล้อม
พระคุณเจ้ายอแซฟ วุฒิเลิศ แห่ล้อม เป็นมุขนายกประจำเขตมิสซังเชียงรายท่านแรกและท่านปัจจุบัน ได้รับแต่งตั้งเมื่อวันที่ 25 เมษายน พ.ศ. 2561 และได้รับการประกอบพิธีอภิเษกโดยพระคาร์ดินัลไมเคิล มีชัย กิจบุญชู ณ หอประชุมมหาวิทยาลัยราชภัฏเชียงราย เมื่อวันที่ 7 กรกฎาคม พ.ศ. 2561
อะเกน (อีพี)
อะเกน เป็นมินิอัลบั้มลำดับที่ 5 ของเกิร์ลกรุปจากเกาหลีใต้ ที-อารา ซึ่งวางจำหน่ายเมื่อวันที่ 10 ตุลาคม ค.ศ. 2013 โดย คอร์คอนเทนส์มีเดีย เป็นอัลบั้มแรกที่ปล่อยออกหลังจากที่สมาชิกอี อารึมออกจากวง และพวกเขาออกอัลบั้มประกอบด้วยสมาชิกหกคนเหมือนเดิม
เบื้องหลัง
เมื่อวันที่ 15 กันยายน 2013 คอร์คอนเทนส์มีเดีย ประกาศว่าจะปล่อย อีพี ใหม่ชื่อว่า "อะเกน" อัลบั้มได้รับการปล่อยตัวในระบบดิจิตอลเมื่อวันที่ 10 ตุลาคมรวมถึงซิงเกิล "นัมเบอร์ไนน์" (넘버나인) และ บีคอสไอโน (느낌 아니까; Neukkim Anikka) และมิวสิควิดีโอของพวกเธอ
ห้องเย็นโชติวัฒน์หาดใหญ่
บริษัท ห้องเย็นโชติวัฒน์หาดใหญ่ จำกัด (มหาชน) (KIANG HUAT SEA GULL TRADING FROZEN FOOD PUBLIC CO., LTD. ชื่อย่อ:CHOTI) เริ่มก่อตั้งเมื่อปี 2521 ที่อำเภอหาดใหญ่ จังหวัดสงขลา เพื่อประกอบกิจการห้องเย็นและผลิตอาหารทะเลแช่แข็งเพื่อการส่งออก โดยบริษัทเป็นผู้ผลิตและส่งออกกุ้งแช่แข็งไปยังตลาดต่าง ๆ ทั่วโลกเช่น ญี่ปุ่น ยุโรป และสหรัฐอเมริกา ภายใต้เครื่องหมายการค้าของบริษัทเอง เช่น SEA CHAMPION, SEA KING, SEA QUEEN, SEA FLOWER และ SEA STAR นอกจากนี้บริษัทยังมีบริษัทย่อย อีกแห่งคือ บริษัท เทพพิทักษ์ซีฟูดส์ จำกัด ดำเนินธุรกิจผลิตปลาหมึก
จิลเลียน แอนเดอร์สัน
จิลเลียน ลีห์ แอนเดอร์สัน (Gillian Leigh Anderson) เกิดเมื่อวันที่ 9 สิงหาคม ค.ศ. 1968 ที่เมืองชิคาโก รัฐอิลลินอย เป็นบุตรีคนโตของ โรสแมรี่ อลีซ (เลน) (Rosemary Alyce (Lane)) นักวิเคราะห์คอมพิวเตอร์ และโฮเมอร์ เอ็ดเวิร์ด แอนเดอร์สันที่สาม (Homer Edward Anderson III) ผู้เป็นเจ้าของบริษัทภาพยนตร์ จิลเลียนเป็นนักแสดงชาวอเมริกันที่มีเชื้อชาติผสมระหว่างอังกฤษ ไอริช และเยอรมัน
จิลเลียนเริ่มบทบาทการแสดงตั้งแต่สมัยไฮสคูลโดยการเป็นสมาชิกของชมรมการแสดง เธอโปรดปรานการแสดงละครเวทีอย่างมากจนกระทั่งปี 1987 จึงได้เข้าศึกษาระยะสั้นในมหาวิทยาลัยคอร์เนล ไอธากา นครนิวยอร์ก (Cornell University in Ithaca, New York) ในหลักสูตรการแสดง นานาชาติภาคฤดูร้อนของบริเตนใหญ่ (National Theatre of Great Britain Summer Acting Programme) ไม่กี่สัปดาห์หลังจากที่ได้ศึกษากับปีเตอร์ เชลสัม (Peter Chelsom) บาร์ดี้ โธมัส (Bardy Thomas) และมิเชล จอยซ์ (Michael Joyce) เธอจึงตัดสินใจที่จะเข้าศึกษาต่อยังโรงเรียนการแสดงละครกูดแมนแห่งมหาวิทยาลัยเดอพอล (Goodman Theatre School at DePaul University) ณ เมืองชิคาโก รัฐอิลินอยส์
เริ่มอาชีพการแสดงจากละครเวที แอนเดอร์สันประสบความสำเร็จในระดับนานาชาติจากบทเจ้าหน้าที่พิเศษ ดานา สกัลลี (Dana Scully) ในซีรีส์โทรทัศน์อเมริกันเรื่อง The X-Files (ชื่อภาษาไทย: แฟ้มลับคดีพิศวง)ในการออกฉาย 10 ฤดูกาล ตั้งแต่ปีค.ศ.1993 ร่วมกับเดวิด ดูคอฟนีย์ (David Duchovny) ผู้รับบทเจ้าหน้าที่พิเศษ ฟ็อกซ์ มัลเดอร์ (Fox Mulder) จิลเลียน แอนเดอร์สันได้รับรางวัลเอมมี รางวัลลูกโลกทองคำ รางวัลแซกอวอร์ด ผลงานด้านภาพยนตร์ของเธออย่างเช่นเรื่อง The House of Mirth (2000), The Mighty Celt (2005), The Last King of Scotland (2006), และภาพยนตร์ดิเอ็กซ์-ไฟล์ 2 เรื่องคือ The X-Files (1998) และ The X-Files: I Want to Believe (2008) เธอยังเคยได้รับการเสนอชื่อเข้าชิงรางวัลบาฟต้า, รางวัลเอมมีและรางวัลลูกโลกทองคำจากบท เลดี้ เดดล็อกในรายการโทรทัศน์ดัดแปลงช่องบีบีซีเรื่อง Bleak House (2005)
ชีวิตส่วนตัว
ในระหว่างการถ่ายทำซีรีส์ชุด The X-Files จิลเลียนพบกับ ไคลด์ คลอทซ์ (Clyde Klotz) ทั้งคู่สมรสกันในวันที่ 1 มกราคม ปี 1994 และมีบุตรสาวด้วยกัน 1 คน คือ ไพเพอร์ มารุ แอนเดอร์สัน-คลอทซ์ (Piper Maru Anderson-Klotz) โดยถือกำเนิดเมื่อวันที่ 25 กันยายน ปี 1994 ต่อมาในภายหลังจิลเลียนหย่ากับคู่สมรสเมื่อวันที่ 1 กุมภาพันธ์ ค.ศ.1997
พิบูลย์ วิสิฐนนทชัย
พระคุณเจ้ายอแซฟ พิบูลย์ วิสิฐนนทชัย เป็นมุขนายกประจำเขตมิสซังนครสวรรค์องค์ปัจจุบัน ได้รับแต่งตั้งเมื่อวันที่ 19 มิถุนายน พ.ศ. 2552 และได้รับการประกอบพิธีอภิเษกเป็นมุขนายกโดยพระคาร์ดินัลไมเคิล มีชัย กิจบุญชู ณ สนามกีฬาจังหวัดนครสวรรค์ เมื่อวันที่ 12 กันยายน พ.ศ. 2552
ประวัติ
มุขนายกยอแซฟ พิบูลย์ วิสิฐนนทชัย เกิดเมื่อวันที่ 1 มิถุนายน ค.ศ. 1946 เป็นชาวไทยเชื้อสายจีน ภูมิลำเนา ต.โสนลอย อ.บางบัวทอง จ.นนทบุรี เป็นบุตรของอันเดร ซ่วน วิสิฐนนทชัย(แซ่ตั้ง) กับอันนา ชุนบ๊วย วิสิฐนนทชัย(แซ่โง้ว) มีพี่น้องรวมตัวท่าน 9 คน ท่านเป็นบุตรคนที่ 4
จบการศึกษาชั้นประถมศึกษาที่โรงเรียนพระแม่สกลสงเคราะห์ บางบัวทอง ระดับมัธยมศึกษาตอนต้นที่โรงเรียนดาราสมุทร ศรีราชา ระดับมัธยมศึกษาตอนปลายที่โรงเรียนอัสสัมชัญ ศรีราชา และระดับปริญญาตรีในสาขาปรัชญา และสาขาเทวศาสตร์ จาก General College เมืองปีนัง ประเทศมาเลเซีย ท่านได้รับการบวชเป็นบาทหลวงสังกัดมิสซังโรมันคาทอลิกกรุงเทพฯ เมื่อวันที่ 17 มีนาคม ค.ศ. 1974 ที่ สามเณราลัยนักบุญยอแซฟ สามพราน นครปฐม โดย พระอัครสังฆราช ไมเกิ้ล มีชัย กิจบุญชู หลังจากนั้นเมื่อวันที่ 19 มิถุนายน ค.ศ. 2009 ท่านได้รับการแต่งตั้งเป็นมุขนายกประจำเขตมิสซังนครสวรรค์ สืบต่อจากมุขนายกฟรังซิสเซเวียร์ เกรียงศักดิ์ โกวิทวาณิชที่ย้ายไปรับตำแหน่งอัครมุขนายกมิสซังโรมันคาทอลิกกรุงเทพฯ และได้มีการอภิเษกท่านเป็นมุขนายกเมื่อวันที่ 12 กันยายน ค.ศ. 2009 โดยพระคาร์ดินัลไมเคิล มีชัย กิจบุญชู ณ สนามกีฬาจังหวัดนครสวรรค์
แป้งประกอบอาหาร
แป้งประกอบอาหาร เป็นผงแป้งที่ทำจากธัญพืชบด ถั่วบด หรือเมล็ดพืชหรือรากชนิดอื่น ๆ (อย่างเช่น มันสำปะหลัง) แป้งประกอบอาหารเป็นส่วนประกอบหลักของขนมปัง ซึ่งถือเป็นอาหารหลักในหลายวัฒนธรรม ทำให้การมีแป้งประกอบอาหารเพียงพอมีส่วนให้เป็นเศรษฐกิจหลักและเป็นประเด็นทางการเมืองหลายครั้งตลอดมา แป้งสาลีเป็นส่วนประกอบอาหารชนิดหนึ่งที่สำคัญที่สุดในวัฒนธรรมยุโรป อเมริกาเหนือ ตะวันออกกลาง อินเดีย และแอฟริกาเหนือ และเป็นตัวกำหนดส่วนประกอบอาหารในขนมปังและขนมอบ ในรูปแบบตามแต่ละวัฒนธรรม
ขณะที่แป้งสาลีถือว่าเป็นแป้งที่พบได้ทั่วไป ข้าวโพดถือว่าสำคัญต่ออาหารพื้นเมืองของชาวเมโสอเมริกันตั้งแต่ยุคโบราณ และยังคงเป็นอาหารหลักในทวีปอเมริกา แป้งข้าวไรย์เป็นส่วนประกอบสำคัญของขนมปังในยุโรปกลาง และสามารถใช้ข้าวในแป้งประกอบอาหารได้ แต่ไม่เป็นที่นิยมนัก
เวิลด์เกมส์ 1993
เวิลด์เกมส์ 1993 (The World Games 1993; 1993 Wereldspelen) หรือ เดอะเฮก 1993 (Karlsruhe 1993) เป็นการแข่งขันกีฬาเวิลด์เกมส์ ครั้งที่ 4 จัดขึ้นที่เมืองเดอะเฮก ประเทศเนเธอร์แลนด์ ระหว่างวันที่ 22 กรกฎาคม - 2 สิงหาคม พ.ศ. 2532
ตารางสรุปเหรียญรางวัล
การนับเหรียญมีดังนี้ ประเทศเยอรมนีได้รับรางวัลเหรียญทองมากที่สุดในครั้งนี้
เชาว์ สตีล อินดัสทรี้
บริษัท เชาว์ สตีล อินดัสทรี้ จำกัด (มหาชน) (CHOW STEEL INDUSTRIES PUBLIC COMPANY LIMITED ชื่อย่อ:CHOW) ก่อตั้งบริษัทเมื่อวันที่ 11 พฤศจิกายน 2546 เพื่อประกอบธุรกิจผลิตและจำหน่ายเหล็กแท่งยาวให้แก่โรงรีดเหล็กภายในประเทศและต่างประเทศ เพื่อนำไปผลิตต่อด้วยการรีดเป็นผลิตภัณฑ์เหล็กทรงยาว (Long Products)
สงครามจีน-ฝรั่งเศส
สงครามจีน-ฝรั่งเศส (Sino-French War) เป็นสงครามระหว่างจักรวรรดิชิง, จักรวรรดิเหงียน และกองทัพธงดำในกลุ่มกบฎไท่ผิง กับฝรั่งเศส เพื่อครอบครองในสองดินแดน แต่ผรั่งเศสยึดได้เฉพาะแถบเกาะชายฝั่งตะวันออกและไต้หวันของจีน ส่วนจีน, เวียดนาม, และกองทัพธงดำเอาชนะฝรั่งเศสได้ในดินแดนตังเกี๋ยและบริเวณฝั่งเหนือของเวียดนาม จึงทำให้ประกาศชัยชนะทั้งสองฝ่ายและเกิดสนธิสัญญาสันติภาพ
ยุวชนทหาร เปิดเทอมไปรบ
ยุวชนทหาร เปิดเทอมไปรบ เป็นภาพยนตร์ประเภท ดราม่า, โรแมนติค, สงคราม ที่เข้าฉายเมื่อวันที่ 28 เมษายน พ.ศ. 2543 โดยมีชื่ออังกฤษว่า Boys Will Be Boys - Boys Will Be Men
เรื่องย่อ
พ.ศ. 2484 เด็กนักเรียนโรงเรียนศรียาภัยจับกลุ่มกัน 8 คน มารุต ประยุทธ บรรจง สนั่น สังวาน สังเวียน ประชุม และวัฒนา ทั้งหมดเป็นเด็กหนุ่มในวัยที่เต็มไปด้วยความฝันและจินตนาการ แต่แล้วสงครามทำให้เด็กวัยรุ่นกลุ่มนี้ ต่างพร้อมใจกันอาสาสมัครที่จะไปตายเพื่อชาติ เมื่อ ร้อยเอกถวิล และ สิบเอกสำราญ และกลุ่มลูกน้อง เดินทางมาจังหวัดชุมพร เพื่อคัดเลือกและฝึกยุวชนทหาร เพื่อเสริมกำลังพลของชาติที่มีไม่เพียงพอหากเกิดสงครามขึ้น ทั้ง 8 คน จึงตัดสินใจลงสมัครพร้อมเพื่อนๆ ในชั้นเรียน
การฝึกยุวชนทหารทั้งหมดเป็นการฝึกหนักเยี่ยงการฝึกทหารหาญทั่วไป แม้ขาดอาวุธในการฝึก เพราะไม่มีใครคาดคิดว่าสงครามจะเกิดขึ้น จึงขาดการสนับสนุนจากทางราชการ ร้อยเอกถวิลและเหล่ายุวชนทหารก็ได้จัดการแสดงยุทธกีฬา เพื่อเรื่ยไรเงินมาซื้ออาวุธ ร้อยเอกถวิลนั้นเป็นครูฝึกที่ดุมาก และคุมเข้มในการฝึกทหาร ซึ่งทำให้ร้อยเอกถวิลเป็นครูฝึกที่เด็กๆ ทั้งรักและกลัว
ในขณะที่ยุวชนทหารฝึกทหารกัน มารุตกับประยุทธก็เกิดไปชอบพอสาวคนเดียวกัน คือ ชิดชง ทำให้ทั้งคู่ยิ่งชิงดีชิงเด่นกันตลอดเวลา ทั้งเรื่องเรียน การฝึกทหาร และความรัก จนทำให้ทั้งคู่แตกคอกัน ในที่สุด เมื่อวันที่ 8 ธันวาคม พ.ศ. 2484 ทหารญี่ปุ่นยกพลขึ้นบกที่ชุมพร ยุวชนทหารทั้งหมดต่างกอดคอกันออกไปรบ เพื่อป้องกันประเทศ แม้อาวุธจะมีไม่เพียงพอ ทุกคนก็ต่อสู้จนเต็มกำลัง เพื่อผืนแผ่นดินไทย มารุต ประยุทธ แม้จะชิงดีชิงเด่นกันมาตลอด แต่ในเวลานี้ ทั้งหมดต่อสู้กันเคียงบ่าเคียงไหล่ พร้อมเพื่อนๆ ยุวชนทหาร
ร้อยเอกถวิลเสียชีวิตระหว่างรบ สิบเอกสำราญโดนยิงที่แขน เขาตัดสินใจมอบหมายให้มารุตดูแลการรบต่อ เพราะมั่นใจว่ายุวชนทหารทุกคนทำได้ กำลังพลยุวชนทหารที่ต้องต่อสู้กับญี่ปุ่นโดยลำพัง เมื่อขาดทั้งร้อยเอกถวิลและสิบเอกสำราญจะเป็นอย่างไร? วีรกรรมอันน่ายกย่องของพวกเขาทั้งหลายจะลงเอยเช่นไร? ยุวชนทหาร....เปิดเทอมไปรบ พร้อมที่จะให้คุณได้พิสูจน์
สนธิ บุณยะชัย
พลเรือเอก สนธิ บุณยะชัย (20 มิถุนายน พ.ศ. 2460 - 4 พฤศจิกายน พ.ศ. 2554) อดีตรองนายกรัฐมนตรี (2 สมัย) อดีตสมาชิกสภาผู้แทนราษฎรกรุงเทพมหานคร 2 สมัย และ อดีตรองผู้บัญชาการทหารเรือ
การทำงาน
พลเรือเอก สนธิ เริ่มรับราชการทหารเรือ ยศเรือตรี เมื่อ พ.ศ. 2483 และมีความเจริญก้าวหน้าในหน้าที่การงาน โดยดำรงตำแหน่งสำคัญ อาทิ เสนาธิการ กรมนาวิกโยธิน เจ้ากรมการเงินทหารเรือ เจ้ากรมส่งกำลังบำรุงทหาร รองผู้บัญชาการทหารเรือ และตุลาการศาลทหารสูงสุด ก่อนที่จะเกษียณอายุราชการในปี พ.ศ. 2520
งานการเมือง
พลเรือเอก สนธิ เคยดำรงตำแหน่งสมาชิกสภานิติบัญญัติแห่งชาติ และ สมาชิกวุฒิสภา ก่อนที่จะลงรับสมัครเลือกตั้งสมาชิกสภาผู้แทนราษฎรกรุงเทพมหานคร ในการเลือกตั้งซ่อม พ.ศ. 2522 และได้รับเลือกติดต่อกัน จนถึง พ.ศ. 2526 รวม 2 สมัย
พลเรือเอก สนธิ ได้รับโปรดเกล้าฯ แต่งตั้งให้เป็นรองนายกรัฐมนตรี 2 สมัย เมื่อ พ.ศ. 2526 และ พ.ศ. 2529 ในรัฐบาลพลเอกเปรม ติณสูลานนท์
สมาชิกสภาผู้แทนราษฎร
พลเรือเอกสนธิ บุณยะชัย ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
ถึงแก่อนิจกรรม
พลเรือเอก สนธิ บุณยะชัย ถึงแก่อนิจกรรมด้วยอาการปอดอักเสบติดเชื้อในกระแสเลือด เมื่อวันที่ 4 พฤศจิกายน พ.ศ. 2554 สิริอายุรวม 94 ปี มีพิธีพระราชทานเพลิงศพเมื่อวันที่ 3 มิถุนายน พ.ศ. 2555 ณ ฌาปนสถานกองทัพเรือ วัดเครือวัลย์วรวิหาร เขตบางกอกใหญ่ กรุงเทพมหานคร
อย่าซื้อสินค้ารัสเซีย!
"อย่าซื้อสินค้ารัสเซีย!" (Do not buy Russian goods!, «Не купуй російське!») หรือ "คว่ำบาตรสินค้ารัสเซีย!" (Boycott Russian goods!, «Бойкотуй російське!») เป็นการรณรงค์ต่อต้านไม่รุนแรงเพื่อคว่ำบาตรการค้าของประเทศรัสเซียในยูเครน การประท้วงดังกล่าวเริ่มเมื่อวันที่ 14 สิงหาคม 2556 เป็นปฏิกิริยาต่อการห้ามสินค้าต่อยูเครนของรัสเซีย จัดระเบียบโดย Vidsich บนสื่อสังคม การรณรงค์นี้ขยายเป็นการแจกจ่ายใบปลิว โปสเตอร์และสติกเกอร์อย่างกว้างขวางในกว่า 45 นครและเมือง หลังซาลงไปในช่วงเริ่มการเดินขบวนยูโรไมดานในเดือนพฤศจิกายน 2556 มีการรื้อฟื้นใหม่ในวันที่ 2 มีนาคม 2557 ระหว่างวิกฤตการณ์ไครเมียและการแทรกแซงทางทหารในยูเครนของรัสเซีย
สโมสรฟุตบอลจามจุรี ยูไนเต็ด
สโมสรฟุตบอลจามจุรี ยูไนเต็ด เป็นสโมสรฟุตบอลอาชีพ ในประเทศไทย มีสำนักงานใหญ่ตั้งอยู่ที่อาคารจัตุรัสจามจุรี แขวงปทุมวัน เขตปทุมวัน กรุงเทพมหานคร เดิมมีชื่อว่า "สโมสรฟุตบอลจุฬาลงกรณ์มหาวิทยาลัย" โดยเป็นสโมสรฟุตบอลที่เก่าแก่ที่สุดในประเทศไทยที่ยังคงดำเนินกิจการอยู่ในปัจจุบัน ในอดีตเคยประสบความสำเร็จสูงสุดด้วยการคว้าแชมป์ถ้วยพระราชทาน ก ได้ในปี พ.ศ. 2463 ซึ่งสมัยนั้นถือว่าเป็นการแข่งขันฟุตบอลในระดับสูงที่สุด
ปัจจุบันสโมสรเปลี่ยนชื่อเป็น "จามจุรี ยูไนเต็ด" ตั้งแต่ปี พ.ศ. 2554 ปัจจุบันลงแข่งขันอยู่ในระดับไทยลีก 3
เกียรติประวัติ
ถ้วยพระราชทาน ก
บิฮีมอท
บิฮีมอท (Behemoth) เป็นวงแบล็คเคนเดทเมทัล จากกดัญสก์, โปแลนด์ วงก่อตั้งในปี 1991 ปัจจุบันวงประกอบด้วยอาดัม ดาร์สกี (Adam Darski) หรือ "เนอร์กัล" (Nergal) ร้องนำและมือกีตาร์หลัก ซบิกีเนียบ โพมินสกี (Zbigniew Promiński) หรือ "อินแฟร์โน" (Inferno) มือกลอง โทมัส โวรบลิวสกี (Tomasz Wróblewski) หรือ "โอไรออน" (Orion) มือเบสและร้องประสานเสียง และแพทริก ซติเบอร์ (Patryk Sztyber) หรือ "เซท" (Seth) มือกีตาร์ บิฮีมอทถือเป็นวงที่ริเริ่มแนวดนตรีเอกซ์ตรีมที่สำคัญที่สุดวงหนึ่งของดนตรีใต้ดินของโปแลนด์
ในช่วงปลายปี 1990 วงเล่นเพลงในแนวแบล็กเมทัลด้วยเนื้อหาเกี่ยวข้องกับผู้ที่ไม่มีศาสนา แต่ต่อมาก็เปลี่ยนมาเล่นแบล็กผสมกับเดทเมทัล ที่เรียกว่า "แบล็คเคนเดทเมทัล" เนื้อเพลงของวงมักแต่งเนื้อหาเกี่ยวข้องกับการไขความลับและลัทธิเทอลีมา (Thelema) ซึ่งส่วนมากแต่งโดยอาดัม ดาร์สกีและอาซาเรวิชซ์ (Krzysztof Azarewicz) ในปี 1999 ได้ออกอัลบั้ม "ซาตานิกา" ซึ่งถือเป็นการเปลี่ยนแนวไปเป็นเดทเมทัล แต่ก็ยังคงมีกลิ่นอายของแบล็กอยู่ด้วย ด้วยสไตล์ของเสียงร้องต่ำที่คำรามออกอย่างเข้มข้นของเนอร์กัล ที่นอกจากเขาจะเป็นสมาชิกวงแล้ว เขายังเคยเป็นอดีตโค้ชของเดอะวอยซ์โปแลนด์อีกด้วย บิฮีมอธ ได้เซนต์สัญญาค่ายเมทัลหลายค่าย แต่เนอร์กัลก็เคยกล่าวว่า เขาไม่ชอบการมีค่ายเพลง
ชื่อ Behemoth มาจากเบเฮโมท สัตว์อสูรซึ่งถูกกล่าวถึงในคัมภีร์ไบเบิลฉบับของโยบ บิฮีมอท ถือเป็นวงใต้ดินแนวเพลงเดทเมทัลไม่กี่วงที่สามารถติดชาร์ทในหลายประเทศ โดยเฉพาะในโปแลนด์ที่สามารถเปิดตัวอัลบั้มด้วยอันดับ 1 บนชาร์ทของโปแลนด์ (ZPAV) อย่างอัลบั้ม Evangelion (2009) และอัลบั้มล่าสุด The Satanist (2014)
ยุทธการที่เกาะรามรี
ยุทธการที่เกาะรามรี (Battle of Ramree Island; ラムリー島の戦い; ရမ်းဗြဲကျွန်း တိုက်ပွဲ) อุบัติขึ้นตั้งแต่วันที่ 14 มกราคม ถึง 22 กุมภาพันธ์ ค.ศ. 1945 ในสงครามโลกครั้งที่สอง ซึ่งเป็นส่วนหนึ่งของแนวรบด้านใต้ในการทัพพม่าโดยเหล่าสิบห้าอินเดีย
เกาะรามรี เป็นส่วนหนึ่งของอาระกัน (ปัจจุบันคือรัฐยะไข่) มีพื้นที่ 520 ตร.ไมล์ (1,350 ตร.กม.) และแยกออกจากแผ่นดินใหญ่ด้วยช่องแคบที่มีความกว้างเฉลี่ยประมาณ 490 ฟุต (150 ม.) เกาะนี้อยู่ห่างจากอัคยับ (ปัจจุบันคือซิตตเว) ไปทางใต้ 110 กม. ซึ่งระหว่างการบุกครองพม่าเมื่อต้น ค.ศ. 1942 เกาะแห่งนี้ถูกยึดครองโดยกองทัพบกจักรวรรดิญี่ปุ่น กระทั่งในเดือนมกราคม ค.ศ. 1945 กองกำลังของเหล่าสิบห้าอินเดียได้ยกพลขึ้นบกที่เกาะรามรีและเกาะเกาะชีดูบาที่อยู่ใกล้เคียง เพื่อสร้างสนามบินสำหรับส่งเสบียงให้แก่การทัพบนแผ่นดินใหญ่
ยุทธการดังกล่าวเป็นที่ทราบกันดีว่าทหารญี่ปุ่นหลายร้อยนายถูกจระเข้คร่าชีวิตในที่ลุ่มน้ำขังป่าชายเลนของเกาะรามรี ซึ่งบันทึกสถิติโลกกินเนสส์บางฉบับระบุว่าเป็นจำนวนผู้เสียชีวิตสูงสุดจากสัตว์จู่โจมในการรบ ส่วนนักสัตววิทยาและนักประวัติศาสตร์การทหารสมัยใหม่ได้แย้งกลับคำกล่าวอ้างเหล่านี้
อ้างอิง
หนังสือ
วารสาร
รายชื่อวัดในจังหวัดลำพูน
รายชื่อวัดในจังหวัดลำพูน
วัดราษฏร์มหานิกาย
วัดราษฎร์ธรรมยุติกนิกาย
แผ่นดินไหวในลมบก พ.ศ. 2561
'''แผ่นดินไหวในลมบก พ.ศ. 2561''' อาจหมายถึง
ลัทธิมาร์แฮน
ลัทธิมาร์แฮน (Marhaenism; Marhaenisme) เป็นคำที่อธิบายโดยประธานาธิบดีซูการ์โนเมื่อ 3 กรกฎาคม พ.ศ. 2500 ที่ บันดุง เป็นลัทธิในอินโดนีเซียที่มีความคล้ายคลึงกับลัทธิสังคมนิยม นักวิชาการบางคนเชื่อว่าลัทธิมาร์แฮนเป็นรูปแบบหนึ่งของลัทธิมาร์ก
แนวคิดของลัทธิมาร์แฮนนั้นในมุมมองทางการเมืองที่เรียกร้องให้มีความเป็นเอกภาพทางชาตินิยม วัฒนธรรม และเศรษฐกิจแบบฝ่ายซ้าย ประณามลัทธิเสรีนิยมและปักเจกนิยม รวมทั้งหลักการของตะวันตกและตะวันออก ลัทธิมาร์แฮนเป็นแนวคิดหลักของ พรรคแห่งชาติอินโดนีเซียลัทธิมาร์แฮน
ชูโอ เซ็นโก (ประเทศไทย)
บริษัท ชูโอ เซ็นโก (ประเทศไทย) จำกัด (มหาชน) (CHUO SENKO (THAILAND) PUBLIC COMPANY LIMITED ชื่อย่อ:CHUO) จัดตั้งขึ้นเมื่อวันที่ 24 สิงหาคม 2524 บริษับประกอบธุรกิจโฆษณาด้วยการเป็นนายหน้าตัวแทน และรับทำโฆษณาแบบครบวงจร
วันตา
วันตา (Vantaa ; Vanda,, ) เป็นนครและเทศบาลในประเทศฟินแลนด์ มีประชากร 228,678 คน (31 มกราคม ค.ศ. 2019) ) วันตาเป็นเมืองที่มีประชากรมากเป็นอันดับ 4 ของประเทศฟินแลนด์ เมืองมีพื้นที่ 240.35 ตารางกิโลเมตร โดยเป็นพื้นที่น้ำ 1.97 ตารางกิโลเมตร
สนามบินที่ใหญ่ที่สุดของฟินแลนด์ คือ สนามบินเฮลซิงกิ ตั้งอยู่ที่วันตา เมืองใช้สองภาษาคือ ภาษาฟินแลนด์กับภาษาสวีเดน ซึ่งเป็นภาษาทางการทั้งสองภาษา โดยประชากร 78.7% พูดภาษาฟินแลนด์ และ 2.4% พูดภาษาสวีเดน ส่วนอีก 18.9% พูดภาษาอื่น
Houston
ฮิวสตัน (Houston) สามารถหมายถึง
สารละลายในน้ำ
สารที่ละลายในน้ำ หรือ เอเควียส (Aqueous solution)​ คือสารละลายที่มีตัวทำละลายเป็นน้ำ มักจะแสดงไว้ในสมการเคมีโดยใส่ "(aq)" ต่อท้ายสสารนั้น ซึ่ง aq ย่อมาจาก aqueous หมายถึงความเกี่ยวข้องหรือการละลายในน้ำ น้ำเป็นตัวทำละลายที่ดีชนิดหนึ่งทั้งในธรรมชาติและในการทดลองทางเคมี
สารที่ไม่ละลายในน้ำมักมีคุณสมบัติไม่ชอบน้ำ (hydrophobic) ส่วนสารที่ละลายในน้ำได้มักมีคุณสมบัติชอบน้ำ (hydrophilic) ตัวอย่างของสารที่ละลายในน้ำได้เช่นโซเดียมคลอไรด์ (เกลือแกง) กรดและเบสส่วนใหญ่เป็นสามารถละลายได้ในน้ำ ซึ่งเป็นไปตามนิยามส่วนหนึ่งของทฤษฎีปฏิกิริยากรดเบส (ยกเว้นนิยามของลิวอิส) ความสามารถในการละลายน้ำของสสารจะพิจารณาว่า สสารนั้นสามารถจับตัวกับน้ำได้ดีกว่าแรงดึงดูดระหว่างโมเลกุลของน้ำหรือแรงดึงดูดระหว่างโมเลกุลของสารนั้นหรือไม่ หากเกิดการเปลี่ยนแปลงที่ทำให้ความสามารถในการละลายน้ำลดลง (เช่น อุณหภูมิเปลี่ยนไป) น้ำระเหยออกไปจากสารละลาย หรือ เกิดปฏิปริกิริยาเคมีทำให้เกิดสารที่ไม่ละลายน้ำ จะเกิดการตกตะกอนหรือตกผลึก
สารละลายในน้ำที่สามารถนำไฟฟ้าได้จะต้องมีอิเล็กโทรไลต์อย่างเข้มอย่างเพียงพอ คือ สสารนั้นสามารถแตกตัวเป็นไอออนได้ในน้ำอย่างสมบูรณ์ น้ำซึ่งเป็นโมเลกุลมีขั้วก็จะมาอยู่ล้อมรอบ ส่วนอิเล็กโทรไลต์อย่างอ่อนที่แตกตัวในน้ำได้ไม่ดี ก็จะทำให้สารละลายนั้นนำไฟฟ้าได้ไม่ดีตามไปด้วย สำหรับสสารที่ไม่ได้เป็นอิเล็กโทรไลต์แต่สามารถละลายในน้ำได้ เนื่องจากสสารนั้นไม่แตกตัวเป็นไอออนในน้ำ ยังรักษารูปร่างของโมเลกุลเอาไว้ เช่น น้ำตาล ยูเรีย กลีเซอรอล และเมทิลซัลโฟนิลมีเทน (MSM) เป็นต้น
ความสามารถในการละลายน้ำ
ตัวอย่างต่อไปนี้เป็นแนวทางพิจารณาว่าสสารใดสามารถละลายน้ำได้หรือไม่
โจอี จอร์ดิสัน
สการ์เดอะมาร์เดอร์ และ วิมิก
ประวัติ
โจอี้ จอร์ดิสัน เกิดที่เมือง ดิมอยน์ รัฐไอโอวา ใน ค.ศ. 1975 ช่วงมัธยมโจอี้เป็นมือกลองในวงดนตรีต่าง ๆ รวมทั้งยังเล่นกลองชุดในดนตรีแนวแจ๊สอีกด้วย หลังเรียนจบมัธยม โจอี้เริ่มสนใจดนตรีแนวร็อก โดยเขามีวงโปรดคือ สเลเยอร์, คิสและเมทัลลิกา แรงบันดาลใจของโจอี้คือ อีริก คาร์ มือกลองวงคิส กับ ลาร์ส อุลริก มือกลองวงเมทัลลิกา นอกจากจะตีกลองแล้ว โจอี้เคยเป็นมือกีต้าร์ให้วงเมอร์เดอร์ดอลส์ วงแนวเมทัล/เฮอเรอร์พังก์
ใน ค.ศ. 1995 พอล เกรย์ชวนโจอี้มาร่วมวงที่เขาก่อตั้งกับ ชอว์น คราแฮน ซึ่งต่อมาวงนี้รู้จักในชื่อ สลิปน็อต เขาได้รับหมายเลข 1 หน้ากากของโจอี้คือ หน้ากากคะบุกิของประเทศญี่ปุ่น ซึ่งได้รับแรงบันดาลใจจากแม่ของเขา โดยในคืนวันฮาโลวีนคืนหนึ่ง โจอี้กลับบ้านดึกมากและพบแม่ของเขาใส่หน้ากากนี้ยืนรออยู่ โจอี้ถึงกับตกใจในสีหน้าอันไร้ความรู้สึกของหน้ากากนั้น และได้ใช้มันเป็นหน้ากากประจำตัวของเขาในที่สุด โจอี้ออกแบบหน้ากากของเขาไว้กว่า 100 แบบ เขาเป็นมือกลองที่บันทึกเสียงในอัลบั้ม Mate, Feed, Kill, Repeat งานเพลงชุดแรกของวง เขาเขียนเพลงไว้อย่างมากมายรวมไปถึงเพลง Scissors และยังทำหน้าที่มิกซ์เสียงในอัลบั้มแรกของวงอีกด้วย โจอี้จัดได้ว่าเป็นสมาชิกที่พูดเก่งที่สุดของวงคนหนึ่งเหมือนกัน เขาคลั่งไคล้ Fiona Apple นักร้องสาวชื่อดังอย่างมากเลยที่เดียว ใน ค.ศ. 2013 สลิปน็อตประกาศว่าโจอี้ออกจากวงด้วยเหตุผลส่วนตัว ขณะที่โจอี้กล่าวว่าเขาถูกไล่ออกจากวง ต่อมาในปี 2016 โจอี้เปิดเผยว่าเขาป่วยเป็นโรคไขสันหลังอักเสบ ซึ่งส่งผลต่อการตีกลองกับวงสลิปน็อต หลังออกจากสลิปน็อต เขาก่อตั้งวง สการ์เดอะมาร์เดอร์ และ วิมิก และร่วมงานกับวง ซินแซนัม
โจอี้ จอร์ดิสัน เสียชีวิตในวันที่ 26 กรกฎาคม ค.ศ. 2021
อาการเจ็บป่วยและความตาย
ในปี พ.ศ. 2559 Jordison ได้พูดคุยเกี่ยวกับความทุกข์ทรมานจากโรคไขข้ออักเสบเฉียบพลันตามขวางในการสัมภาษณ์ด้วย Metal Hammer อาการของมันเริ่มต้นในปี พ.ศ. 2553 ขณะออกทัวร์กับ Murderdolls
แต่โรคนี้ได้รับการวินิจฉัยหลังจากนั้นนาน สิ่งนี้ก้าวหน้าไปสู่การสูญเสียการใช้ขาซ้ายของเขา โรคทางระบบประสาททำให้เขาต้องเสียการใช้ขาชั่วคราวและทำให้เขาไม่สามารถเล่นกลองได้ก่อนที่จะพักฟื้น
เขาหายดีด้วยความช่วยเหลือทางการแพทย์และการออกกำลังกาย
Jordison เสียชีวิตขณะนอนหลับเมื่อวันที่ 26 กรกฎาคม พ.ศ. 2564 อายุ 46 ปี ตามที่ครอบครัวระบุในวันรุ่งขึ้น สาเหตุการเสียชีวิต คือ ดื่มแอลกอฮอล์เกินขนาด
ผลงาน
Slipknot
The Have Nots
Modifidious
Murderdolls
Roadrunner United
The Rejects
Scar the Martyr
Sinsaenum
อาชีพการงาน
วง Slipknot
เมื่อวันที่ 28 พฤศจิกายน พ.ศ. 2538 Mark Anthony Cadavos ได้ติดต่อ Jordison ระหว่างที่เขาทำงาน โดยเสนอตำแหน่งให้เขาในโครงการใหม่ชื่อ "The Pale Ones" Jordison รู้สึกทึ่งและเดินทางไปที่ห้องซ้อมที่ห้องใต้ดิน
ของ Anders Colsefni และต้องการเป็นส่วนหนึ่งของวงดนตรีวงใหม่นี้ในทันที เมื่อพูดถึงช่วงเวลานี้ เขากล่าวว่า “ฉันจำได้ว่าพยายามอย่างหนักที่จะไม่ยิ้ม ดังนั้นฉันจึงดูเหมือนไม่อยากเข้าร่วมเลย ฉันยังคงหน้าซีด แต่ฉันคิดว่าพวกเขาเป็นผู้ปกครอง” สมาชิกในวงได้พูดคุยถึงพัฒนาการในช่วงแรกๆ ของ Slipknot มากมาย ในขณะที่ Jordison ทำงานกะกลางคืนที่โรงรถของ Sinclair ในบรรดาสมาชิกเก้าคน โจอี้เป็นคนที่สามที่เข้าร่วมวง Slipknot จะกลายเป็นผู้บุกเบิกในวงการ Heavy Metal ของอเมริกา จอร์ดิสันมาพร้อมกับมือเพอร์คัสชั่นนิสต์สองคน ทำให้ดนตรีของพวกเขารู้สึกว่า
Rolling Stone ขนานนามว่า "suffocating"
สมาชิกของ Slipknot แต่ละคนจะได้รับหมายเลข โจอี้ได้รับมอบหมายให้เป็น #1 โจอี้ทำอัลบั้มกับ Slipknot รวม 4 อัลบั้ม ในปี พ.ศ. 2548 มีอัลบั้มพิเศษ 9.0: Live ในเดือนสิงหาคม พ.ศ. 2551 จอร์ดิสันข้อเท้าหัก และ Slipknot ต้องยกเลิกทัวร์ ในประเทศอังกฤษ เมื่อวันที่ 22 สิงหาคม พ.ศ. 2552 จอร์ดิสันถูกนำตัวไปที่ห้องฉุกเฉินเพื่อตรวจไส้ติ่งแตก น้อยกว่าหนึ่งชั่วโมงก่อนที่เขาจะขึ้นเวทีสำหรับ ออเบิร์น คอนเสิร์ต KISW Pain in the Grass ของวอชิงตัน
เมื่อวันที่ 12 ธันวาคม พ.ศ. 2556 Slipknot ได้ประกาศผ่านเว็บไซต์อย่างเป็นทางการว่า Jordison ได้ออกจากวงแล้ว โดยอ้างเหตุผลส่วนตัวสำหรับการจากไปของเขา เพื่อเป็นการตอบโต้ Jordison ได้ออกแถลงการณ์ยืนยันว่าเขาถูกไล่ออกจากวงจริงๆ และกล่าวว่า Slipknot "คือชีวิตของผมมาตลอด 18 ปีที่ผ่านมา และผมจะไม่ละทิ้งมัน หรือแฟนๆ ของผม" ปล.โดนไล่ออกจากวง
ซึ่งเป็นโรคทางระบบประสาทที่ทำให้เขาต้องเสียความสามารถในการตีกลองไป กับ Slipknot
วง Murderdolls
ระหว่างการทัวร์ งาน Ozzfest ในปี พ.ศ. 2544 เพื่อสนับสนุนสตูดิโออัลบั้มของ Slipknot อัลบั้ม Iowa จอร์ดิสันได้พบกับ Tripp Eisen จากนั้น Static-X ทั้งสองก็พูดคุยกันถึงการสร้างโปรเจ็กต์ด้านข้าง ในปี 2545 Jordison ได้ชุบชีวิตวงดนตรีของเขา The Rejects ขึ้นมาใหม่ โดยเปลี่ยนชื่อเป็น Murderdolls Jordison กลายเป็นมือกีตาร์ของ Murderdolls และเขาได้คัดเลือก Frankenstein Drag Queens Wednesday 13 จาก Planet 13 เพื่อเล่นเบส
ในที่สุด Wednesday 13 ก็กลายเป็นนักร้อง ในขณะที่มือกลอง Ben Graves และมือเบส Eric Griffin เข้าแถวเสร็จสิ้น Murderdolls เซ็นสัญญากับ Roadrunner Records และปล่อย EP
ชื่อ Right to Remain Violent ในปี พ.ศ. 2545 วงกลับมาในเดือนสิงหาคม 2545 ด้วยอัลบั้มเปิดตัว Beyond the Valley of the Murderdolls วงดนตรีใช้หนังสยองขวัญ รวมทั้ง Friday the 13th และ Night of the Living Dead เป็นแรงบันดาลใจในเนื้อเพลงของพวกเขา เมื่อวันที่ 30 ตุลาคม พ.ศ. 2545 วง Murderdolls ได้ปรากฏตัวในรายการ Dawson's Creek เรื่อง "Living Dead Girl" วงกลับมารวมตัวอีกครั้งในปี พ.ศ. 2553 โดยเหลือเพียง Jordison และ Wednesday 13 เท่านั้นจากรายชื่อเดิม วงได้ออกสตูดิโออัลบั้มที่ 2 Women & Children Last เมื่อวันที่ 31 สิงหาคม พ.ศ. 2553 วงดนตรีได้เริ่มการแสดง Women & Children Last World Tour อย่างกว้างขวางควบคู่ไปกับการแสดงที่โดดเด่นมากมาย เช่น Guns N' Roses และการแสดงทั่วโลก ทัวร์ประสบปัญหามากมายรวมถึงการยกเลิกการแสดงจำนวนมากและเหตุการณ์ซ้ำแล้วซ้ำอีกของ Jordison ที่บุกออกจากเวที โดยเฉพาะอย่างยิ่งในเมืองบอร์โดซ์ ประเทศฝรั่งเศส (เกิดจากหูอื้อรุนแรง) และเมืองเพิร์ธ รัฐเวสเทิร์นออสเตรเลีย ทัวร์สิ้นสุดเมื่อวันที่ 24 เมษายน พ.ศ. 2554
ซึ่งถือเป็นการออกนอกบ้านครั้งสุดท้ายของวง เนื่องจาก Wednesday 13 ได้ยืนยันการแยกวงในการให้สัมภาษณ์เมื่อเดือนมีนาคม พ.ศ. 2556
วง Scar the Martyr
ในเดือนเมษายน 2556 รายละเอียดของวงดนตรีใหม่ที่มี Jordison, Jed Simon และ Kris Norris ได้เปิดเผย สิ่งอื่นๆ ได้รับการปล่อยตัวออกมา ยกเว้นว่า Jordison ได้เล่นเครื่องดนตรีส่วนใหญ่ในโปรเจ็กต์นี้ และ Chris Vrenna และนักร้องที่ไม่รู้จักต้องทำงานคีย์บอร์ดและเสียงร้องให้เสร็จตามลำดับ เมื่อวันที่ 21 มิถุนายน วงดนตรีได้รับการตั้งชื่อว่า Scar the Martyr และนักร้องชื่อ Henry Derek เมื่อวันที่ 5 พฤษภาคม 2559 Jordison ประกาศว่าโปรเจกต์ถูกยกเลิก
วง VIMIC
เมื่อวันที่ 5 พฤษภาคม 2016 Jordison ได้ประกาศในการให้สัมภาษณ์กับ Sirius XM ว่าเขาได้เปิดตัววงใหม่ชื่อว่า Vimic ในการให้สัมภาษณ์กับ Wall of Sound ในปี 2018 Jordison อธิบายว่า Vimic "ทำวงกันอยู่ 100%"
วง Sinsaenum
เมื่อวันที่ 20 พฤษภาคม 2016 Jordison ได้ประกาศเปิดตัววงดนตรีแนว Extreme Metal วงใหม่ Sinsaenum ซึ่งนำโดยนักร้องนำ Attila Csihar (จาก Mayhem และ Sunn O) ร่วมกับ Sean Zitarsky มือคีย์บอร์ด (จาก Chimaira และ Dååth)
Jordison ทำหน้าที่มือกลอง Frédéric Leclercq เป็นมือเบส และ DragonForce กับ Stéphane Buriez จาก Loudblast เล่นกีตาร์ และ Heimoth จากวง Seth เล่นเบส พวกเขาประกาศเปิดตัวอัลบั้มเปิดตัว Echoes of the Tortured
เมื่อวันที่ 29 กรกฎาคม และปล่อยซิงเกิลแรก "Army Of Chaos" ในช่อง YouTube ของ earMUSIC อัลบั้มที่สองชื่อ Repulsion for Humanity ออกจำหน่ายเมื่อวันที่ 10 สิงหาคม 2561
โปรเจกต์อื่นๆ
รีมิกซ์และการแสดง
ในปี 2544 จอร์ดิสันทำงานรีมิกซ์เพลง "The Fight Song" โดย Marilyn Manson และ Jordison ก็ปรากฏตัวในมิวสิกวิดีโอสำหรับเพลง "Tainted Love" ของ Manson ด้วย ปีต่อมา แมนสันเปิดเผยว่า Jordison เคยร่วมงานกับเขาใน
อัลบั้ม The Golden Age of Grotesque Jordison เคยเล่นกีตาร์มาก่อน แต่แทร็กไม่ปรากฏในอัลบั้ม ในปี 2547 จอร์ดิสันปรากฏตัวในอัลบั้ม House of Secrets ของ OTEP โดยตีกลองหกแทร็กสำหรับอัลบั้ม ในปี 2008 จอร์ดิสันปรากฏตัวในอัลบั้ม "V" ของพุสซิเฟอร์สำหรับไวอากร้า The Remixes  พร้อมรีมิกซ์เพลง "Drunk With Power" ในปี 2010 Jordison ได้บันทึกเพลงเพิ่มเติมสี่เพลงกับ Rob Zombie สำหรับการเปิดตัวอัลบั้มล่าสุดของเขา Hellbilly Deluxe 2
ทัวร์ต่างๆ
จอร์ดิสัน แสดงร่วมกับวงดนตรีอื่นๆ ในฐานะสมาชิกทัวร์เท่านั้น ขณะเตรียมงาน Download Festival ในปี 2547 Lars Ulrich มือกลองของเมทัลลิกาเข้ารับการรักษาในโรงพยาบาลเนื่องจากไม่ทราบอาการป่วย James Hetfield นักร้องนำของ Metallica
ได้ค้นหานักดนตรีของวงอื่นๆ ที่แสดงในงานเทศกาลนี้ เพื่อค้นหาตัวแทนของ Lars ทางวงได้ Jordison และ Flemming Larsen (เทคนิเชียน ของ Lars) และ Dave Lombardo แห่ง Slayer อาสา จอร์ดิสันเล่น 8 เพลงจาก 13 เพลงที่ประกอบขึ้นเป็นฉากและถูกเรียกว่า "hero of the day" ของวง ปลายปี 2547 จอร์ดิสันแสดงร่วมกับ Satyricon ในการทัวร์สหรัฐอเมริกาเมื่อมือกลอง Frost ถูกปฏิเสธไม่ให้เข้าประเทศ ทัวร์ถูกตัดให้สั้นลงหลังจากมือกีตาร์ Steinar Gundersen และ Arnt Gronbech
ซึ่งเป็นเพียงสมาชิกในทัวร์เท่านั้น ถูกตั้งข้อหาล่วงละเมิดทางเพศแฟนคลับใน โทรอนโต ในปี 2549 จอร์ดิสันเข้าร่วมกระทรวงสำหรับ "MasterBaTour 2006" ซึ่งประกอบด้วยวันที่หกสิบทั่วทั้งสหรัฐอเมริกาและแคนาดา เขายังปรากฏตัวในมิวสิกวิดีโอสำหรับซิงเกิ้ล "Lies Lies Lies" ทางวง Korn จ้าง Jordison ในปี 2550 เพื่อร่วมทัวร์กับพวกเขาเมื่อ David Silveria มือกลองออกจากวงไป เขายังปรากฏตัวในมิวสิควิดีโอสำหรับซิงเกิ้ล "Evolution" ของพวกเขาด้วย ขณะทัวร์กับ Korn จอร์ดิสันกลายเป็นนักดนตรีคนแรกที่แสดงถึง 5 ครั้งที่ Download Festival ในอังกฤษ จอร์ดิสันก็เริ่มออกทัวร์ร่วมกับ Rob Zombie หลังจากที่ Tommy Clufetos ถอนตัวออกจากวง แม้ว่าตำแหน่งเดิมจะมีไว้แค่สองสามเดือน แต่ Jordison ก็อยู่กับวงมาเกือบปีจนกระทั่งทัวร์ออสเตรเลียของ Zombie
สิ้นสุดลง เมื่อเขาประกาศว่าเขาจะล้มเลิกโปรเจกต์อื่นๆเพื่อที่จะโฟกัสกับ Murderdolls และ Slipknot
Producing
ในเดือนสิงหาคม 2547 จอร์ดิสันเข้ามาพัวพันกับ Roadrunner United ซึ่งเป็นการฉลองครบรอบ 25 ปีของ Roadrunner Records ในฐานะหนึ่งในสี่
"team captains" ที่เขียนและทำสื่อสำหรับอัลบั้มนี้ จอร์ดิสันกล่าวถึงประสบการณ์นี้ว่า
"ผมคิดว่ามันเป็นความคิดที่ดีและรู้สึกตื่นเต้นกับมันมาก เพราะมันเป็นโอกาสที่จะได้ร่วมงานกับ ศิลปินมากมายที่ฉันเคารพจริงๆ ตอนที่ฉันโตขึ้น" ในปี 2550 3 Inch of Blood ได้คัดเลือก Jordison ให้ทำอัลบั้ม Fire Up the Blades จอร์ดิสันเป็นแฟนตัวยงของวง และเมื่อเขาได้ยินว่า Roadrunner ต้องการสร้างเดโมออกมา เขาพูดว่า "ฉันเป็นคนแรกที่กระโดดไปที่มัน แบบที่ฉันต้องการวงดนตรีบ้าๆ นี้"
จากการสาธิตเหล่านี้ ค่ายเพลงได้จัดทำบันทึก นักร้องนำ Jamie Hopper กล่าวถึง Jordison ว่า "เขาเป็นโปรดิวเซอร์ที่น่าทึ่ง"
อิทธิพล
Jordison พูดถึง Keith Moon, John Bonham, Gene Krupa และ Buddy Rich เป็นอิทธิพลหลักของเขา เขากล่าวว่า "ฉันโตมากับการฟังเพลง Too Fast for Love and Shout at the Devil ของ Mötley Crüe" เขาอธิบายว่า Lars Ulrich Charlie Benante และ Dave Lombardo
มีอิทธิพลอย่างมากต่อการตีกลองของเขา Jordison ยังยก Dale Crover จาก Melvins ให้อยู่ในระดับสูงในความนับถือ
อุปกรณ์
กลองชุด ที่จอร์ดิสันเลือกใช้คือ Pearl กลองและฮาร์ดแวร์ สัญชาติญี่ปุ่น และ จอร์ดิสัน เป็นเอ็นดอร์สเซอร์ให้กับทางบริษัทและมีกลองสแนร์ลายเซ็นของตนเองที่ทำออกมาขายอีกด้วยเช่นเดียวกัน
* ปัจจุบันเลิกผลิตไปแล้ว*
ฉาบ/แฉ ที่จอร์ดิสันเลือกใช้คือ Paiste และ จอร์ดิสัน เป็นเอ็นดอร์สเซอร์ให้กับทางบริษัทและเคยมีฉาบลายโลโก้ Slipknot ทำออกมาขายด้วยเช่นกัน * ปัจจุบันเลิกผลิตไปแล้ว*
จอร์ดิสัน เคยใช้กลอง Orange County Drum and Percussion ปี พ.ศ. 2542-2545
และฉาบ Zildjian ปี พ.ศ. 2542 ฉาบ Sabian ปี พ.ศ. 2542-2544
รายชื่อศิลปินเคป็อปชาย
รายชื่อศิลปินเคป็อปชาย เป็นบทความที่รวบรวมรายชื่อศิลปินเดี่ยวชายจากประเทศเกาหลีใต้หรือเคป็อป ดังรายชื่อต่อไปนี้ (เรียงตามตัวอักษรชื่อในภาษาอังกฤษ)
J
Jihoon
ยูเอฟซี 91
ยูเอฟซี 91 (UFC 91) เป็นศึกศิลปะการต่อสู้ป้องกันตัวแบบผสม ที่จัดโดยอัลติเมทไฟต์ติงแชมเปียนชิพในวันที่ 15 พฤศจิกายน ค.ศ. 2008 ที่สนามMGM Grand Garden Arena ในเมืองลาสเวกัส, รัฐเนวาดา, สหรัฐอเมริกา
อำเภอพรหมพิราม
พรหมพิราม เป็นอำเภอหนึ่งของจังหวัดพิษณุโลก อยู่ห่างจากตัวจังหวัดประมาณ 28 กิโลเมตร และมีประชากรมากเป็นอันดับ 4 ของจังหวัด